# Undantak í mun til rundskriv

Fyri at lætta um viðgerðina av undantøkum, skal hetta skjal fyllast út í sambandi við umbøn um undantak frá rundskrivinum um keyp av vørum og tænastum.

Endamálið við “Rundskriv nr. 9003 frá 1. juli 2019 um keyp av vørum og tænastum” er at fáa meira fyri pening skattgjaldarans við at skipa landsins keyp av vørum og tænastum, og samstundis stimbra kappingina á føroyska vøru- og tænastumarknaðinum. Meginreglan er, at øll keyp av vørum og tænastum eru fevnd av ásetingunum, men keyp upp til 50 tús. kr. eru undantikin, um ikki rammusáttmálar eru galdandi.

Pkt. 7. gevur møguleika fyri at geva undantøk frá ásetingunum. Skal undantak veitast, so verður hugt eftir, hvussu rímiligt tað er í mun til endamálsorðing og meginreglu. Sí galdandi reglur niðanfyri.

Gjaldstovan við Keyp Landsins hevur sett niður ein bólk, ið viðgerð undantøkini. Í bólkinum sita: Leif Abrahamsen, stjóri á Gjaldstovuni, Atli Suni Leo, ráðgevi í Fíggjarmálaráðnum og Kim Hansen, fulltrúi á Gjaldstovuni. Um neyðugt, so verður serkunnleiki tikin við í viðgerðina.

Eru spurningar, so er altíð møguligt at venda sær til Gjaldstovuna ella Keypsportalin á keypsportal@gjaldstovan.fo.

# Hvør

|  |  |
| --- | --- |
| Stovnur |  |
| Samskiftisfólk |  |
| Teldupostadressa |  |
| Telefonnr. |  |

# Evnið

Ger eina lýsing av evninum, og greið frá, í mun til rundskrivið, hvat biðið verður um undantak fyri.

|  |
| --- |
|  |

# Greining

Tað hevur týdning, at víst verður á hví undantak skal gevast.

Spurningar at svara eru t.d.:

1. Hvussu stórt er innkeypið?
2. Hvussu stórur er marknaðurin og hvussu er hann skipaður?
3. Er vøran/tænastan áður útsett fyri kapping?
4. Er talan um ávíst merki og hví?
5. Hvør er sparingin við at geva undantak? Um møguligt so gjarna útrokningar.
6. Er talan um annað enn sparing?
7. Er talan um akutta støðu? Hví og á hvønn hátt er hon akutt?

|  |
| --- |
|  |

# Aðrar viðmerkingar

|  |
| --- |
|  |

# Galdandi reglur

7. Undantøk

7.1. Sum meginregla eru øll keyp av vørum og tænastum fevnd av ásetingunum, men keyp upp til 50 tús. kr. eru undantikin, um ikki rammusáttmálar sambært nr. 8.1.2. eru galdandi.

7.2. Niðanfyri eru undantøk til meginregluna lýst:

7.2.1. Rundskrivið er ikki galdandi fyri serviðgerð uttanlands hjá Sjúkrahúsverkinum ella fyri keyp av vørum og tænastum til víðarisølu hjá Apoteksverkinum og Rúsdrekkasølu landsins.

7.2.2. Rundskrivið er ikki galdandi fyri keyp frá lógarásettum monopolveitarum, t.d. elveiting frá SEV, ávístan heilivág frá Apoteksverkinum, rúsdrekka frá Rúsdrekkasølu landsins, og ferðaseðlar við Strandfaraskipum landsins.

7.2.3. Rundskrivið er ikki galdandi fyri viðlíkahald, hjálparveiting, eftirlit og keyp av eykalutum, har upprunaliga vøran ella tænastan er bundin at ávísum veitara.

7.2.4. Um menning av KT-skipan, sum er bundin at ávísum veitara, upprunaliga varð boðin út, er rundskrivið ikki galdandi fyri víðarimenning og dagføringar av KT-skipanini, somuleiðis afturvendandi viðlíkahald og hjálparveiting til KT-skipanina.

7.2.5. Keyp av vørum og tænastum verða ikki boðin út, um mett verður, at kostnaðurin av útbjóðing verður ov stórur í mun til væntaða sparing. Slíkar metingar við grundgevingum skulu sendast sum fyrispurningur um undantak umvegis Keypsportalin, men verða ikki almannakunngjørdar.

7.2.6. Verður mett neyðugt við undantaki, sum ikki er fevnt av ásetingunum omanfyri, ber til at senda fyrispurning um undantak umvegis Keypsportalin. Veitt undantøk verða almannakunngjørd á Keypsportalinum.